એક બાઉલમાં ચણાનો લોટ, મીઠું, ખારો અને પાણી ભેળવો. ખારાને બદલે બેકિંગ સોડા વાપરી શકાય. તેમાં અજમો અને પાંચ ટીસ્પૂન તેલ મિક્સ કરો. તેનો લોટ બાંધો. પરાઠાથી કડક અને પુરીથી નરમ લોટ બાંધો. સાત મીનિટ સુધી લોટને મસળીને બાંધવો. લોટને અડધો કલાક રહેવા દો. ત્યારબાદ લોટને ફરી મસળી લો અને વેલણ જેવો લાંબો લોયો બનાવો. ત્યારબાદ લોયાના ટુકડા કરી દો. પછી એક લૂઓ લો અને હાથથી દબાવીને પાટલી પર હથેળીથી ખેંચો. ચપ્પાની મદદથી તેને ઉખાડો. આ રીતે દરેક લૂઆને બનાવીને થાળીમાં રાખો. તેલ ગરમ થઇ જાય એટલે તેમાં ફાફડા નાંખો અને તેને તળો. તે તૈયાર થાય એટલે તેને એબસોર્બ પેપર પર કાઢો. જેથી વધારાનું તેલ શોષાઇ જશે. તૈયાર છે ક્રિસ્પી ફાફડા. તેને ચટણી અને તળેલા મરચાની સાથે સર્વ કરી શકાય છે.